वाहन चालकों को सीट बेल्ट का महत्व बताया
भास्कर संवाददाता| गुरदासपुर
ट्रैफिकएजुकेशन सेल ने बरियार बाईपास चौक में चार पहिया वाहन चालकों को सीट बेल्ट का महत्व बताने के लिए सेमिनार लगाया। सेमिनार में बरियार चौकी के इंचार्ज एएसआई वरिंदर कुमार, हेड कांस्टेबल संजीव कुमार और एचसी भगवान दास शामिल हुए।
एएसआई ने वाहन चालकों को बताया कि चार पहिया वाहन चलाते समय चालक और साथ बैठी सवारी दोनों को सीट बेल्ट लगानी चाहिए क्योंकि सड़क पर बहुत अधिक ट्रैफिक होने के कारण ट्रैफिक नियमों की पालना करने पर अकसर हादसे हो जाते है। सीट बेल्ट दुर्घटना में 80 प्रतिशत हिफाजत करती है।
इसके अलावा चालक की छाती को स्टेयरिंग, साथ बैठी सवारी के सिर को डेशबोर्ड के सामने टकराने से, गाड़ी की छत्त से साइडों से टकराने से बचाती है। उन्होंने कहा कि वाहन चलाते समय हमेशा सीट बेल्ट पहननी चाहिए। इस मौके पर वाहन चालक कुलदीप कुमार, विशाल शर्मा, सुखदेव कुमार, विजय कुमार, करन कुमार और गुरमुख सिंह ने ड्राइविंग करते समय सीट बेल्ट पहनने का प्रण लिया।
वाहन चालकों को सीट बेल्ट संबंधी जानकारी देते ट्रैफिक मुलाजिम। -भास्कर
hin_Deva mai_Deva bho_Deva hin_Deva hin_Deva hin_Deva